સિંગાપુર- જે મુલાકાતનો સમગ્ર વિશ્વને ઈંતેજાર હતો આખરે તે બેઠક યોજી ગઈ. સિંગાપુરમાં આજે સવારે અમેરિકાના પ્રેસિડેન્ટ ડોનાલ્ડ ટ્રમ્પ અને નોર્થ કોરિયાના સુપ્રીમ નેતા કિમ જોંગ વચ્ચે મુલાકાત યોજાઈ ગઈ. બેઠક બાદ ડોનાલ્ડ ટ્રમ્પે જણાવ્યું કે, કિમ જોંગ સાથેની બેઠક અપેક્ષિત કરતાં વધુ સારી હતી. બન્ને નેતાઓએ કેટલાક કરાર ઉપર પણ હસ્તાક્ષર કર્યા હતા. ડોનાલ્ડ ટ્રમ્પ અને કિમ જોંગે એક સંયુક્ત નિવેદન જારી કરતા જણાવ્યું કે, દુનિયા જલદી જ મોટા બદલાવની સાક્ષી બનશે. આ સાથે જ અમેરિકાના પ્રેસિડેન્ટ ડોનાલ્ડ ટ્રમ્પે નોર્થ કોરિયાના નેતા કિમ જોંગ ઉનને વ્હાઈટ હાઉસ આવવાનું નિમંત્રણ પણ આપ્યું હતું. વધુમાં ટ્રમ્પે કહ્યું કે, નોર્થ કોરિયા જલદી જ પરમાણુ નિ:શસ્ત્રીકરણની દિશામાં કાર્યવાહી વધુ ઝડપી કરશે.